**Արթուր Հոփկինս** (հոկտեմբերի 4, 1878(1878-10-04), Քլիվլենդ, Օհայո, ԱՄՆ - մարտի 22, 1950(1950-03-22), Նյու Յորք, Նյու Յորք, ԱՄՆ), քսաներորդ դարասկզբի բրոդվեյյան հանրահայտ թատերական ռեժիսոր ու պրոդյուսեր։ 1912-1948 թվականներին նա պատրաստել և բեմադրել է ավելի քան 80 պիես՝ միջին հաշվով տարեկան ավելի քան երկու պիես, երբեմն նաև սցենարներ գրել և հանդես եկել որպես ռեժիսոր։

Կենսագրություն
--------------

Հոփկինսը ծնվել է 1878 թվականի հոկտեմբերի 4-ին Օհայո նահանգի Քլիվլենդ քաղաքում։ Դեյվիդի և Մերի Ջեյն Հոփկինս ուելսեցի ամուսնական զույգի տաս զավակներից ամենակրտսերն էր։ Ինքնակենսագրությունը վերնագրված է «Մի միայնակ տղային»։ Նրա դերացանկում ընդգրկված էին ամերիկյան էքսպրեսիոնիստական թատրոնի դրամատուրգների պիեսներ, այդ թվում՝ Էլմեր Ռայսը, Սոֆի Թրիդվելը և Յուջին Օ'Նիլը։

Ավագ դպրոցն ավարտելուց հետո կյանքն սկսել է որպես լրագրող, այնուհետև որոշ ժամանակ աշխատել է որպես թատրերական մամուլի գործակալ։ Սա հանգեցրել է «The Fatted Calf» (1912) պիեսի գրելուն ու 1913 թվականին՝ «Խեղճ փոքրիկ հարուստ աղջիկ» շոուի բեմադրությանը․ այն մեծ հաջողություն է ունեցել ու հիմք դրել նրա Բրոդվեյյան կարիերային։ 1915 թվականի օգոստոսին Արթուր Հոփկինսն ամուսնացել է ավստրալիացի դերասանուհի Եվա ՄակԴոնալդի հետ, որն այդ ժամանակ հայտարարել է, թե թողնում է բեմը, սակայն 1919 թվականին Նատաշայի դերակատարմամբ հանդես է եկել Հոփկինսի «Գիշերային կացարան» պիեսում։

Բրոդվեյի ամենասիրված պրոդյուսերներից էր, հանդիսացել է «Բուրլեսկ» (1927) պիեսի համասցենարիստը, որը նա կրկին բեմադրել է քսան տարի անց, ու այն շարունակել հաղթարշավը 1946 թվականի Սուրբ Ծննդյան օրվանից մինչև 1948 թվականի հունվարը։ 1928 թվականին Մանհաթենի Պլիմութ թատրոնում բեմադրված Ֆիլիպ Բերիի «Արձակուրդ» պիեսի ռեժիսորն էր, որը ներկայացվել է 229 անգամ։ 1946 թվականին բեմադրված «The Magnificent Yankee» ներկայացումը նրա վերջին աշխատանքն էր, որը նույնպես մեծ հաջողություն է արձանագրել։

Համֆրի Բոգարտը, Լեսլի Հովարդը և Բեթ Դեյվիսը «Քարացած անտառը» ֆիլմում, 1936 թվական
Հոփկինսի կինը՝ Եվա ՄակԴոնալդը, մահացել է 1938 թվականին։

1944 թվականի ապրիլի 19-ից մինչև 1945 թվականի հունվարի 3-ը NBC ռադիոյում մեկ ժամ տևողությամբ «Արթուր Հոփկինսը ներկայացնում է» դրամատիկ անթոլոգիական ծրագրի պրոդյուսերն էր։

Պրոդյուսերական աշխատանք
-----------------------

*The Claw* (1922)

Հետագա ընթերցանություն
----------------------

Anon. (March 21, 1925)։ «A timid little man»։ Profiles։ *The New Yorker* **1** (5): 9–10    

Hopkins Arthur (1937)։ *To a Lonely Boy*։ Garden City, New York: Doubleday, Doran and Company

Ծանոթագրություններ
------------------

1. 1 2 3 4  Internet Broadway Database — 2000.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  *Your Ancestors* by Philip McCord Morse, 1967, Privately Published
4. ↑  «Arthur Hopkins – Broadway Cast & Staff - IBDB»։ *www.ibdb.com*
5. 1 2  *New York Times* (December 2, 1915)
6. ↑  Dunning John (1998)։ *On the Air: The Encyclopedia of Old-Time Radio* (Revised ed.)։ Oxford University Press։ էջ 47։ ISBN 978-0-19-507678-3։ Վերցված է 2019-10-07։ «Arthur Hopkins Presents, dramatic anthology.»  `|url-access=` պարամետրը գոյություն չունի (օգնություն)

Արտաքին հղումներ
----------------

* Arthur Hopkinsի գործերը Գուտենբերգ նախագծում
* Արթուր Հոփկինս Internet Movie Database կայքում
* Arthur Hopkins papers, 1908–1954, held by the Billy Rose Theatre Division, New York Public Library for the Performing Arts

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database · Գուտենբերգ նախագիծ |
|  |
| Բառարաններ և հանրագիտարաններ | American National Biography |
|  |
| 

|  Չափորոշչային վերահսկողություն |
| --- |
|  |
| BNE: XX821584 · BNF: 16114086w · GND: 126962898 · ICCU: LO1V446837 · ISNI: 0000000081636529 · LCCN: no96033763 · VIAF: 90780340 · WorldCat VIAF: 90780340 |

 |

 |